ผู้ติดเชื้อ “โควิด” ในปท.วันนี้พุ่ง 1,767 ราย ป่วยสะสมทะลุ 42,350 คน!
ศบค.เผยยอดผู้ติดเชื้อ "โควิด" ในปท.วันนี้พุ่ง 1,767 ราย ป่วยสะสมทะลุ 42,350 คน!
ศบค.เผยยอดผู้ติดเชื้อ "โควิด" ในปท.วันนี้พุ่ง 1,767 ราย ป่วยสะสมทะลุ 42,350 คน!
18 เม.ย. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 1,767 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 1,477 ราย และจากการค้นหาผู้ติดเชื้อเชิงรุกในชุมชน 288 ราย และผู้ที่เดินทางมาจากต่างประเทศ 2 ราย เสียชีวิต 2 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 42,352 ราย แบ่งเป็นผู้ป่วยที่ติดเชื้อภายในประเทศ 18,850 ราย ตรวจคัดกรองเชิงรุก 20,268 ราย ส่วนผู้เดินทางมาจากต่างประเทศ 3,234 ราย โดยมีผู้ป่วยรักษาหายแล้ว 28,683 ราย เพิ่มขึ้น 113 ราย ยอดเสียชีวิตสะสม 101 ราย